Diari Oficial de la Generalitat Valenciana


Sumari del DOGV 7052, del 24-06-2013 (2013/6620)

DECRET 80/2013, de 21 de juny, del Consell, de modificació del Decret 48/2013, de 12 d'abril, del Consell, pel qual es va aprovar l'oferta d'ocupació pública de personal docent no universitari dependent de la Conselleria d'Educació, Cultura i Esport per a l'any 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7052

Data del DOGV
:   24-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6620


Data del document
:   21-06-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

DECRET 80/2013, de 21 de juny, del Consell, de modificació del Decret 48/2013, de 12 d'abril, del Consell, pel qual es va aprovar l'oferta d'ocupació pública de personal docent no universitari dependent de la Conselleria d'Educació, Cultura i Esport per a l'any 2013. [2013/6620]  
Pel Decret 48/2013, de 12 d'abril, del Consell, es va aprovar l'oferta d'ocupació pública de personal docent no universitari dependent de la Conselleria d'Educació, Cultura i Esport per a l'any 2013.  
  
En l'article 3 de l'esmentat decret es quantifica l'oferta d'ocupació: 240 places del Cos de Mestres; 30 del Cos de Professors d'Ensenyança Secundària i 30 del Cos de Professors Tècnics de Formació Professional.  
Amb la finalitat d'aclarir la procedència de les esmentades places, resulta convenient modificar eixe decret.  
En virtut d'això, en compliment de l'article 46 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, l'article 4 del Decret 190/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Educació, Cultura i Esport, i del que preveu la Llei Orgànica 2/2006, de 3 de maig, d'Educació, prèvia negociació amb els sindicats de l'ensenyança representats en la Mesa Sectorial, una vegada informat favorablement per la Conselleria d'Hisenda i Administració Pública, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 21 de juny de 2013,  
  
DECRETE  
  
Article únic. Modificació dels articles 1 i 3 del Decret 48/2013, de 12 d'abril  
L'article 1 del Decret 48/2013, de 12 d'abril, del Consell, queda redactat com seguix:  
  
«Article 1. Aprovació de l'oferta d'ocupació pública corresponent als cossos docents  
S'aprova l'oferta d'ocupació pública corresponent als cossos docents que impartixen les ensenyances regulades en la Llei Orgànica 2/2006, de 3 de maig, d'Educació, corresponent a este exercici, en els termes que s'establixen en este decret i de conformitat amb el que disposa l'article 46 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. La determinació de places i la seua correlació amb les ofertes d'ocupació pública dels anys 2012 i 2013 és l'expressada en l'article 3».  
  
L'article 3 del Decret 48/2013, de 12 d'abril, del Consell, queda redactat com seguix:  
  
«Article 3. Quantificació de l'oferta d'ocupació pública corresponent a cossos docents  
1. Quantificació de l'oferta d'ocupació pública:  
Grup A1  
Cos de Professors d'Ensenyança Secundària: 30 places.  
Total grup A1: 30 places.  
Grup A2  
Cos de Mestres: 240 places.  
Cos de Professors Tècnics de Formació Professional: 30 places.  
Total grup A2: 270 places.  
Total oferta 2013: 300 places.  
2. Del total de les places, 160 corresponen a la taxa de reposició del 10 per cent de les baixes definitives del personal funcionari dels cossos docents que impartixen les ensenyances regulades en la Llei Orgànica 2/2006, de 3 de maig, d'Educació, prevista, en relació amb l'oferta d'ocupació pública de 2012, en l'article 23 de la Llei 2/2012, de 29 de juny, de Pressupostos Generals de l'Estat per a l'any 2012.  
3. Així mateix, 140 places corresponen a la taxa de reposició del 10 per cent de les baixes definitives del personal funcionari dels cossos docents que impartixen les ensenyances regulades en la Llei Orgànica 2/2006, de 3 de maig, d'Educació, prevista, en relació amb l'oferta d'ocupació pública de 2013, en l'article 23 de la Llei 17/2012, de 27 de desembre, de Pressupostos Generals de l'Estat per a l'any 2013».  
  
  
DISPOSICIÓ FINAL  
  
Única. Efectes  
Este decret tindrà efectes des de l'endemà de ser publicat en el Diari Oficial de la Comunitat Valenciana.  
  
València, 21 de juny de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET